دی لیجنڈز آف دی پنجاب

دی لیجنڈزآف دی پنجاب تاج برطانیہ کے ایک افسر   کپتان رچرڈ کارنیک ٹمپل کی پنجاب  کی لوک داستانوں  پر لکھی گئی کتاب ہے جس کے ذریعے پنجابی لوک داستانیں دنیا میں متعارف ہوئیں ۔

کتاب   کی چھپائی 
رچرڈ کارنیک ٹمپل نے ’’دی لیجنڈز آف دی پنجاب‘‘ تین جلدوں میں مرتب کی۔ اس کی پہلی جلد 1884ءمیں دوسری 1885ء  جب کہ تیسری 1900ء میں چھپی۔ ’’دی لیجنڈز آف دی پنجاب‘‘ کے حوالے سے لکھا ہے:

’’ان میں سے دو اشخاص اچھی شہرت کے حامل ہیں، جنہوں نے ہندوستان کی لوک داستانوں کو دنیا سے متعارف کروایا۔ ایک ولیم کروک ہے، جس نے دو جلدوں میں شمالی ہندوستان کی لوک داستانوں (1894ء) کا مطالعہ کیا۔ اَج بھی اس کا کوئی مد مقابل نہیں ہے۔ دوسرا آر۔سی۔ٹمپل ہے جس نے تین جلدوں میں ’’دی لیجنڈز آف دی پنجاب‘‘ (1900ء۔1884ء) میں اعلی معیار قائم کیا۔ اس نے زبانی مواد کو جمع کرکے اس کا  ترجمہ، ترتیب، تفصیل تبصرہ اور درجہ بندی کر کے خود سے چھپوایا۔ ‘‘

مواد کی دستیابی 
ٹمپل نے جن لوگوں سے کتاب کا مواد اکٹھا کیا وہ ان کے بارے میں ہفیمی، سگریٹ نوش جیسے القابات استعمال کرتا ہے۔ (10) اس نے ’’دی لیجنڈز آف دی پنجاب‘‘ میں کچھ زمینداروں اور منشیوں کا شکریہ ادا کیا ہے لیکن یہ کہانیاں اس نے جن سے بھی سنی ہیں  ان کا نام لینا بھی گوارا نہیں کرتا۔ہم نے بھی پنجابی لوک داستانوں کے بارے میں کچھ تحقیق کی ہے۔ یہ لوگ آج بھی میاں، میر اور قریشی  کے ناموں سے یاد کیے جاتے ہیں اور ان کو کسی اچھے نام سے یاد نہیں کیا جاتا۔
ٹمپل کو اس بات کا احساس تھا کہ ایک تو پیشہ ور بھٹ ختم ہو رہے ہیں اور اب خال خال ہی کوئی نظر آتا ہے۔

موضوعات 
’’دی لیجنڈز آف دی پنجاب‘‘ کی تین جلدوں میں انسٹھ(59) منظوم کہانیاں شامل ہیں۔ اس نے ان کے تجزیے کے وقت جنوں، بھوتوں، دیوؤں، ڈائنوں، مکارنوں، سانپوں، جل پریوں، جادو، ٹونے ٹوٹکے، تقدیر پرستی وغیرہ کے موضوعات کو اُبھاراہے۔ وہ اس بات کو ثابت کرنا چاہتا ہے کہ برصغیر کی ثقافت بہت قدیم اور دقیانوسی ہے، جو وقت کا ساتھ نہیں دے سکی۔ اس تصور کے پیچھے میکس مولر  اور ایڈورڈ۔بی۔ٹائلر کی سوچ نظر آ رہی ہے۔  مولر آریائی سوچ ماننے والوں میں سے تھا۔ اس نے کہا کہ برصغیر کا شمالی حصہ بھی آریاؤں کا ہی  ہے، یہاں کی اپنی ثقافت بھی ابھری لیکن بعد ازاں  اس نے جنوبی حصہ کی ثقافت کو اپنا لیا۔اب اس ثقافت کے احیاء کا سہرا گورے کے سر ہی باندھا جا سکتا ہے۔مزیدرار بات یہ ہے کہ یورپی محققین کو مولر  کی یہ بات بھی نہ بھائی کہ پرانے وقتوں میں یہاں کے لوگ متمدن  اور علوم و فنون کے ماہر ہوا کرتے تھے۔

بیرونی روابط 
 The Legends of the Panjab | INDIAN CULTURE
 Legends Of The Punjab : Temple, R.c : Free Download, Borrow, and Streaming : Internet Archive
 Tales of the Punjab

حوالہ جات 
پنجاب کی تاریخ
کتابیں